钦定古今图书集成/方舆汇编/职方典/第1050卷 > 泉州府祠庙考 府县志合载
## 钦定古今图书集成/方舆汇编/职方典/第1050卷 > 泉州府祠庙考 府县志合载

本府。〈晋江县附郭。〉

社稷坛　在城西北六里许。

山川坛　在城西南临漳门外龟山，洪武二年知府常性建。

城隍庙　先在泉州府西察院之旁。嘉靖三十二年改为参将府，而改资寿寺为“城隍庙。” 太守童汉臣建。

厉坛　在城北七里许。洪武二年，知府常性建。嘉靖间，迁于城之东北。

旗纛庙　，“洪武初立。”

忠孝祠　在府学礼殿之西，宋真文忠公建。成化十年，知府徐源重修，后迺废之。今仍存故事如前。

王刺史祠　在崇阳门楼，祀刺史王公潮。朱文公祠　在泉山书院下。

王梅溪祠　在行春门外，祀宋郡守王十朋。真西山祠　在行春门外，祀宋郡守真德秀。蔡忠惠祠　在郡东洛阳桥南，祀宋郡守蔡襄。《卫民祠　》祀郡守熊尚。

韩魏公祠　在城隍庙右，祀宋郡守韩国华及子魏国忠献公琦祠旧在郡治，移建于此。“姜凤阿祠　” 在开元寺西廊之北。

庄方塘祠　在承天寺之右。

忠勇祠　：在仁风门内街北。

关王庙　在郡城通淮街北，郡人奉之特盛。庙有左右堂，万历四十年，复塑《三义》诸葛武侯像，并祀于庙堂之右。

元帝庙　在郡城东南石头山。庙枕山漱海，人烟辏集其下，宋时为郡守望祭海神之所。南安县

社稷坛　在县前姜相峰前。

山川坛　在县东鹏溪北。俱洪武初知县王罕建。

厉坛　在县北一里许。洪武初，知县王罕建。成化十九年，知县陈廷忠重修。

城隍庙　在县治东。宋时建。洪武、弘治间，知县刘祥、黄济重建。

朱文公祠　在儒学明伦堂左。

惠安县

社稷坛　在县治北一里。

山川坛　在县南一里许。知县高显建，今移南门外后乐亭西北。

城隍庙　在县治东。宋天圣中，知县李畋建。详具《宦迹传》。洪武六年，知县高显重建。

厉坛　在县北二里，知县罗泰建。

朱文公祠　在社稷坛北。

襄惠祠　在山川坛前，祀都御史张襄惠公岳。林公祠　在县治南门内，祀惠安死事知县林公咸。

王中丞祠　在儒学朱文公祠之右，祀巡抚王公忬。青山灵应庙　在二十六都。神姓张名梱。闽时尝营青山下，以御海寇。宋建炎间，海寇作，神有阴助功闻于朝，赐额“诚应。”

凤山通灵庙　在二十一都之凤山。三国吴时，有将军及妻葬于此山。常有云霞覆其上，居民祈禳皆应，立庙江滨祀之。一夜，雷雨大作，庙忽自移山下。宋淳熙间，海寇入界，神所居前后常闻锣鼓声，旗帜罗列，贼不敢犯。闻于朝，封顺济侯。

济阳蔡兵马庙　在十都吴山南。神讳镐，莆人，仕梁为兵马使，击贼有功，没葬大乡澳之西山。乡人祀之。

灵应庙　在十都。庙有二像：曰“监仓陈公国忠” ，曰“青屿郑公济” ，时皆光州固始人，避地入闽，遂居焉，殁而庙食。宋绍定间，海潮暴溢，民居尽没，惟庙独存。淳祐六年，赐今额。

大蚶庙　在十一都海滨。昔海涛汹涌，有物轮囷，高大如屋，乘潮而至。乡人异之，为立庙。“昭惠庙　” 在万安桥北。蔡忠惠作桥时，即建是庙，以奉香火。

德化县

社稷坛　在县治西。洪武六年，知县王异建，三十一年，圮于水。

山川坛　在龙济桥南，亦圯于水。俱主簿古彦辉建。

城隍庙　在县治西。洪武六年，知县王巽建。宣德、嘉靖年间，知县何复、胡呈章各重建。

厉坛　在县北妙峰山麓。洪武六年，知县王巽建。十三年，知县王贞复拓而广之。嘉靖十年，知县许仁迁于西北。

东岳庙　在龙浔山麓。宋嘉熙己亥建。宣德间，何复重新。

忠应庙　在县归化里，即颜长官祠。二神一姓庄，名赋，桃源人，绍定间有驱寇功；一姓郑，名昭祖，邑人，有惠爱于乡，故并祀之。

英显庙　在汤泉上。团。神讳“莫烈。” 宋绍定三年，以捍汀寇功，赐今额。

小尤庙　在小尤上团。二神，一姓章，一姓林，唐末避黄巢之乱居此，殁而有灵，乡人祠之。《安溪县》。

社稷坛　：在县治西北。

山川坛　在县治西南。俱正统、成化间，知县路亨、方汝荣重修。二坛皆知县陈彩于嘉靖四十一年变卖与民，知县蔡常毓择地未建。

城隍庙　在县治东南。唐保大中建。成化间，知县谷廷怡、吴英相继修建。嘉靖年间，知县殷楘重建。嘉靖之季，毁于倭，未建。

厉坛　在县治北。正统间，知县路亨、成化间知县方汝荣相继重修。嘉靖四十一年，知县陈彩变卖与民。四十四年，知县蔡《常毓》仍择城北坛壝，未建。

詹公祠　在县治鼓楼内东偏。祀始创县治詹公敦仁。

同安县

社稷坛　：在庆丰门外。

山川坛　在厚德门外

城隍庙　在县治东。皆洪武初建，毁于寇。成化间，皆知县张逊重建。

厉坛　在拱辰门外，洪武间建。成化戊戌，知县张逊重建。正统元年，知县李彰重修。

苏魏公祠　在儒学教思堂后。朱文公建，以祀故将苏公颂，自为记。

朱文公祠　在儒学之东。

东岳行庙　在城东二里许官路之北。

慈济庙　在县西南积善里之白礁。神姓吴，名。

本世住白礁，平生医灸济人，明验如神。及卒，乡人祀之。

马牧王庙　在翔风里十九都。其人陈姓，唐时牧马翔风之山。马日蕃人买马，辄以马赠。及过江，仅所买之马在，人以为神。及卒，乡人祀之。豪山庙　在马鞍山之麓。朱文公真西山祈雨于此辄应。成化戊申夏旱，尹张逊修二先生故事，甘雨立至。重修其庙。

永春县

社稷坛　在县西北

山川坛　在县西南。俱洪武六年知县蔡暹建。嘉靖三年知县柴镳“重修。”

城隍庙　旧在丞厅左，后迁桃源驿东。宋庆元六年灾，知县林敞、梁恫重建。正德十四年，知县杨太古续建，堂廊规制始备。

厉坛　在县东北。洪武六年，知县蔡暹建。嘉靖三年，知县柴镳“重建。”

朱文公祠　，语具《规制志》“书院” 下。嘉靖末年毁于贼，尚未重建。

义烈祠　在县西二十五都官田市。嘉靖四年，知县柴镳建，以祀嘉靖元年、二年、三年杀贼阵亡义士尤新五等三十四人。详具《武卫志》。嘉靖三十九年，祠毁于倭寇，仍存故事如前。

乐山广福庙　在十五都。其神甚灵响，俗敬祀之。宋嘉定中，岁大旱，郡守蔡襄祷雨有应，以状闻，封善利王，寻加“广福。”

“留厢使庙　。” 庙之神为光州固始人，名失传。生梁乾化间。石晋永隆四年补厢使团练。次年契丹犯阙，神避地桃林，既殁有灵，乡人立庙祀焉。石鼓祠　。在县西二十三都。宋绍兴二十五年，邑令黄瑀建祠瞰溪，溪心有石如鼓，相传能鸣，雨鸣则晴，旱鸣则雨，雨旱祷之辄应，故名。龙潭祠　在十四都龙潭上。先是闽王审知使袁昭以兵镇桃林，既卒，乡人即其山立祠祀之。东台仙祠　。祠之神为光州人，名失传。初从王潮入闽，为奋威将军，统戍桃林，因家焉。殁显其灵以卫乡井，因祀之。